**Poziv za sudjelovanje u likovnom natječaju**

**"Inspirirani u različitosti: Umjetnost za čovjeka, zajednicu i planet"**

Pozivamo sve kreativne, žive i nadahnute mlade umove, srca i ruke naših osnovnih škola da sudjeluju u natječaju "Inspirirani u različitosti: Umjetnost za čovjeka, zajednicu i planet". Ovaj likovni natječaj ima za cilj potaknuti istraživanje vašeg kreativnog potencijala, potičući Vas da svojim umjetničkim izražajem istražite i podijelite misli o različitosti, zajedništvu i aktivnom sudjelovanju u zajednici. Pridružite nam se u ovom ko-kreativnom eksperimentu kako bismo zajedno napravili pozitivnu promjenu u sebi i svijetu oko nas!

**Ciljevi natječaja:**

* Poticanje učenika na kreativno angažiranje i izražavanje misli o različitosti i razvoju zajednice kroz vizualne umjetnosti.
* Razvoj pozitivnih stavova, zajedništva, timskog rada, aktivnog i odgovornog građanstva, kreativnosti i projektnog rada.
* Promicanje ljepote zajedništva, jedinstva u različitosti i vizije kohezivnog, pravednog i uključivog društva.

**Prihvatljivost za sudjelovanje:**

Natječaj je otvoren za sve učenike osnovnih škola koje primjenjuju nastavne modele A, B i C uz moguće i poželjno sudjelovanje predstavnika šire zajednice (roditelji, šira obitelj, lokalne udruge, gospodarstvo, itd.).

Sudionici mogu biti pojedinci uz podršku mentora, odgojno-obrazovnih djelatnika te članova šire zajednice

Radovi moraju biti rezultat samostalnog rada učenika, dok mentori i ostali sudionici mogu podržavati učeničku kreativnost kroz savjete ili tehničku podršku (primjerice, savjetodavna ili tehnička pomoć u osiguranju opreme i alata, montaži videa ili likovne instalacije).

**Kriteriji umjetničkog djela:**

Originalnost: Umjetničko djelo mora biti originalan rad učenika.

Relevantnost: Umjetničko djelo treba biti usko povezano s temom.

Kreativnost: Korištenje raznovrsnih materijala i inovativnih tehnika.

Izražajnost: Jasnoća u izražavanju teme različitosti i angažiranosti zajednice.

Poticajnost: Umjetničko djelo treba poticati razmišljanje, promicati svijest i djelovanje.

**Smjernice za predaju:**

Format: Svi oblici vizualnog kreativnog izričaja, uključujući crteže, slike, 2D ili 3D vizualne instalacije, skulpture, mješovite medije, video i multimediju.

Veličina: Video ne smije trajati duže od 20 minuta, a fizički radovi ne smiju biti veći od 1,5 m x 1,5 m.

**Identifikacija**:

Svaka prijava mora biti popraćena imenom učenika, mentora (odgojno-obrazovnih djelatnika i drugih sudionika kreativnog tima), dobi, razredom, školom i kratkim opisom umjetničkog djela, te kontakt podacima mentora (adresa e-pošte i telefon odgojno-obrazovnog djelatnika).

**Komisija za ocjenu radova**:

Sastoji se od umjetničkih pedagoga, odgojno-obrazovnih djelatnika, lokalnih umjetnika i uglednih članova zajednice.

**Kriteriji za bodovanje:**

Bodovanje (od 1-5, pri čemu je 5 najveća ocjena):

1. Originalnost
2. Umjetnička vrlina
3. Kreativnost
4. Relevantnost teme i rada
5. Izražajnost
6. Emocionalni utjecaj/Poticaj na razmišljanje i djelovanje
7. Društvena vrijednost (poticanje ljepote i vrijednosti zajedništva, aktivnog, odgovornog građanstva, timskog rada i/ili jedinstva u različitosti te ljepote i bogatstva raznolikosti ljudi, kultura i zajednica)

Minimalni broj bodova: 2 po svakom kriteriju, 20 ukupno za ulazak u izložbeni postav natječaja

Maksimalni broj bodova: 35

**Nagrade i priznanja:**

Nagrade za različite dobne skupine i kategorije uključuju:

* Sudjelovanje u postavu izložbe pobjedničkih radova u RZC PAN HR
* Potvrda o sudjelovanju Regionalnog znanstvenog centra za učenike i mentore odgojno-obrazovne djelatnike
* Nagrade za najuspješnije

**Vremenski okvir:**

Početak predaje radova: 8. veljače 2024.

Krajnji rok za predaju radova: 08. ožujka 2024.

Razdoblje ocjenjivanja: 11.– 12.ožujka 2024.

Objava pobjednika: 14. ožujka 2024.

**Koraci za predaju radova**

Radove u fizičkom ili digitalnom obliku slati na adresu: Braće Banas 2, 31424 Punitovci i rzcpanhr@gmail.com i skola@os-jkozarac-josipovac-punitovacki.skole.hr

**Kontakt informacije za upite**

E-pošta: skola@os-jkozarac-josipovac-punitovacki.skole.hr

Telefon: 031/861-313

**Promocija i objava natječaja:**

Promocija putem web stranica projekta i škole, društvenih mreža.

*"Uključite se u ovo kreativno putovanje gdje različitost postaje naša inspiracija i vodič prema zajedničkoj budućnosti punoj boja i mogućnosti!"*

*Josipovac Punitovački, 19. siječnja 2024. godine.*

KLASA: 602-02/24-11/14

URBROJ: 2121-21-01-24-01